Oosie-Nuus 27/2019 gedateer 13 September 2019
Die derde kwartaal vir 2019 is op sy laaste bene en almal sien met versugting uit na die kort maar broodnodige blaaskans voor die vierde en laaste kwartaal vir hierdie jaar aangepak word. Dankie is 'n piepklein woord om die GROOT dankbare gevoel vir elkeen wat 'n bydrae gelewer het, te verwoord. DANKIE!
Die weer vakansietyd. Dis rondomtaliedraai, ons gaan lekker visvang in die hoek van die baai, waar die sonstrale lekker op my rug kan brand, waar ek drome kan droom met my tone in die sand of ek seil in 'n grot by die gat van die meer en lag hardop want ek hoor meneer. Hy sê:
"Staan op, sit stil, boeke oop leer jou les, oe-la-la-la. Staan op, sit stil, boeke oop leer jou les, oe-la-la-la. As jy weer laat kom kry jy ses van die bestes, oe-la-la-la."
Dis weer vakansietyd, dis rondomtaliedraai, ek ry met my fiets en ek maak lawaai waar die kranse die eggo's van my stem hoor sing, en my maters saam en ons doen ons ding. Nog 'n dag is oor en die blink son sak en ons dink aan die onnie in sy swart pak.
Rondomtalietyd uit die "fliek" LIEFLING
Die skool sluit op 20 September om 11:00. Leerders skryf eksamenvraestelle tot 11:00, waarna die skool verdaag vir die skoolvakansie. In die geval van afwesighede moet 'n doktersbrief ingehandig word.
Die skool heropen weer op 1 Oktober. Dit is dag 4 op die skoolrooster.
Junior Blitsbrein Vasvrakompetisie 2019
Baie geluk aan Michelle Stone (gr11) en Juané Geldenhuys (gr11) wat in die Top 10 in Gauteng geëindig het in Cumlaude Media se landswye Junior Blitsbrein vasvrakompetisie. Die finale rondte is Saterdag, 14 September by Hoërskool Zwartkops. Oosies is baie trots op julle!
Verbruikerstudies Olimpiade 2019
Anandi van Rensburg (Gr12) is tydens die Universiteit van die Vrystaat se Verbruikerstudies Olimpiade 2019 aangewys as een van die leerders wat onder die Top 10 in die olimpiade geëindig het. Die prysuitdeling is op 1 Oktober by die Universiteit van die Vrystaat. Baie geluk! Oosies is ongelooflik trots op jou!
ISKF Karate Kampioenskappe
4 Oosies spog met pragprestasies tydens hierdie kampioenskappe.
Lorijke Müller (gr8) het tydens die ISKF Suid-Afrikaanse Karate kampioenskappe op 7 September, ‘n brons medalje vir Kumite en ‘n 4de plek vir Kata behaal.
Zanushka Bedford (gr11) het silwer medaljes in Kata en Kumete vir dogters (0/17) verwerf.
Brendon Bedford (gr8) het 'n bronsmedalje in Kata (0/14) verwerf en Nathan Bedford (gr8) 'n goue medalje in Kumete (0/14). Hul is almal opgeneem in die Suid-Afrikaanse span wat in 2020 aan die 4de Wêreld Shoto Cup in London gaan deelneem. Baie geluk en sterkte!
Anuschka Ekron (0/15) is gekies vir die OR Tambo Soncini Spele in Oktober. Baie geluk en sterkte!
Thinus Gouws (gr11) is gekies vir die Noord Zone streekskrieketspan. Baie geluk en sterkte met die proewe!
20 September is 'n amptelike skooldag en volgens wet is leerders skoolpligtig. Geen versoeke vir afwesigheid op hierdie dag sal toegestaan word nie. Verskeie vakke se SBA's (vir jaarpunte) moet voor 20 September voltooi word. Toetsdatumveranderings is dus soos volg:
• Graad 8 - Wiskunde
• Graad 9 - Besigheidstudies
• Graad 10 - Rekeningkunde en Visuele Kuns (vir leerders wat nie Rekeningkunde het nie)
• Graad 11 - Wiskunde
19 September 2019 (normale skooldag met al die periodes)
• Graad 8 - Engels (V3) Eksamenvraestel
• Graad 9 - Afrikaans (V3) Eksamenvraestel
• Graad 10 - Afrikaans (V3) Eksamenvraestel
• Graad 11 - Afrikaans (V3) Eksamenvraestel
• Graad 8 - Afrikaans (V3) Eksamenvraestel
• Graad 9 - Engels (V3) Eksamenvraestel
• Graad 10 - Engels (V3) Eksamenvraestel
• Graad 11 - Engels (V3) Eksamenvraestel.
Leerders skryf tot 11:00, waarna die skool verdaag vir die skoolvakansie. In die geval van afwesighede moet 'n doktersbrief ingehandig word.
11 Oktober - Graad 8 tot 11 (Jaarpunte)
SKOLE KOOK 2019
Vier Oosies is ingeskryf vir hierdie kompetisie. Hou ons Facebookblad dop vir video-grepe en meer oor hierdie kompetisie.
KULTUUR- EN SPORTDINEE
• 4 Oktober - Kultuurdinee
• 8 Oktober - Sportdinee (datum het verskuif vanaf 9 Oktober)
GRAAD 12 - KERKDIENS
Ons nooi graag ons matrikulante, hul ouers en vriende na die jaarlikse Gr12-kerkdiens. Die presiese plek en tyd sal gekommunikeer word.
FONDSINSAMELING - KANKERVEGTER
Jeanine Olivier is 'n oud-Oosie (2018) wat gediagnoseer is met Akute Myeloid Leukemia, 'n vorm van bloedkanker. Sy benodig finansiële steun vir haar kankerbehandeling. Ons Oosies ondersteun haar op Vrydag, 13 September waar die leerders gewone klere kan aantrek en 'n donasie vir haar fondsinsameling kan maak. September is Leukemia bewustheidsmaand. As jy voel jy wil ook 'n finansiële bydrae maak, kontak gerus die skool, H/S Oos-Moot (012) 3320601. Ons bedank byvoorbaat al ons leerders, ouers en die gemeenskap vir hul bydraes.
Dit is byna tyd vir die jaarlikse prestasie-aande vir Sport, Kultuur en Akademie. Me N Visser het versoek dat ALLE wisseltrofees asseblief voor 20 September by haar ingehandig word.
Die fondsinsamelingsreëlings ten opsigte van die volgende twee datums is soos volg:
Dit is Leukemia bewustheidsmaand. Leerders kan met 'n donasie van R10 per leerder, op Vrydag, 13 September privaatklere skool toe aantrek. Bring asseblief die kleur "Oranje" iewers in.
Fondse word vir krieket ingesamel en leerders kan met 'n donasie van R10 per leerder, op Vrydag, 20 September, 'n Springbok rugbytrui of donkergroen T-hemp met 'n netjiese LANG denimbroek skool toe aantrek.
Die ligte musiekorkes vertrek op 22 September na Durban en keer terug op 29 September. Hul tree op 27/28 September by die Suid-Afrikaanse Kampioenskappe in Durban op.
• 13 September - Prestige College (nie TUT byeenkoms)
• 19 September - Twizza Top 15 (TUKS)
• 4/5 Oktober - Top 10 (Naboomspruit)
• 11 Oktober - TUT Top 12
• 18/19 Oktober - TOP 30 (Potchefstroom)
Die jaarlikse Lentebal word elke jaar in September deur die nuwe Oos-Moot Raad gereël en aangebied.
Tyd: 18:30 tot 23:00
Koste: R70 per kaartjie
Kaartjies is gedurende die skooldag beskikbaar.
Die jaarlikse PnP kompetisie sluit aan die einde van Oktober. Die skool met die meeste BETAALSTROKIES wen 'n bedrag geld. Ons vra dat ons ouers en leerders ons asseblief in hierdie laaste paar weke steeds sal ondersteun en hul betaalstrokies in die houer gemerk OOS-MOOT plaas.
Die skool gebruik jaarliks hierdie fondse om die fasiliteite vir die leerders te verbeter. Die afgelope paar jaar het ons tafelbankies aangekoop waarby die leerders lekker kan sit en kuier of huiswerk doen.